**Bruk av bilete/video:**

Kva vil det seie? Me kjem ikkje til å kopla namna til dei som er på biletet til bileta. I hovudsak vil me bruke bilete der det er meir enn 1 person åleine på biletet.  I hovudsak vil filmane me lager frå leiren vere fokusert på aktivitetane og programmet, og ikkje på det som den enkelte deltakar gjer eller seier. Men me vil i nokre tilfelle gjere intervju der enkeltpersonar vert stilt spørsmål. Her vil ungdommane sjølv kunne svare på om dei vil vere med. Bileta/videoane me tar ynskjer me i utgangspunktet å bruke til å illustrere kva som skjer i konfirmantåret, og me vonar difor at de vil la oss bruke dei. Dersom de svarer "ja" men i etterkant ser bilete i bruk som de ikkje vil ha der, kan ein sjølvsagt ta kontakt og be om at dei vert fjerna og ikkje brukt igjen. Me bruker bilete og video på disse plattformane:

  1. Nettsider og blad til kyrkja og nmsu saman med tekst for å fortelje om leiren i etterkant (som reportasje på nettaviser).

  2. I sosiale media (hovudsakleg på facebook og instagram som reklame for konfirmantåret og konfirmantleir) utan å tagge eller namngje deltakarane.

  3. I reklameplakatar for leirer.

**NMSU:**

NMSU-medlemskap

Din lokale kyrkjelyd kan gjennom å melde inn konfirmantane som eit lokallag få pengar frå frifond. Frifond er eit statleg organ som deler ut pengar til lag og foreiningar av alle typar. Dei kyrkjelydane som har desse lokallaga får då pengar til konfirmantgruppa som kan brukast til det dei måtte ynskje. Det er i tillegg mogleg å søke om prosjektmidlar for lokallaget. Dersom de krysser ja på dette vil konfirmanten dykkar bli lagt inn som medlem i lokallaget, og då og som indirekte medlem i NMSU for 1 skuleår. I frifond sine system vil dette være to ulike kalenderår, men din konfirmant er likevel berre medlem det året dei er konfirmant. Medlemskapet betalast som ein del av konfirmantprisen, dersom din kyrkjelyd har lokallag for konfirmanter. Medlemskapet vert ikkje fornyet for året etter konfirmanttida. Pengane fra konfirmantprisen som går til medlemskap i lokallaget går og direkte til konfirmantgruppen (lokallaget sjølv), og ikkje videre til NMSU. NMSU får penger direkte fra frifond, basert på kor mange lokallag dei har. Dette gjer at dei kan halde fram med å ha tilsatte frå NMSU med leirekspertise med på å lage Camp Ryfylke. Det er kun lokallagsleiaren lokalt (dette er vanlegvis ein tilsett i kyrkjelyden) og administrasjonen (2-3 personar) i NMSU som kan sjå medlemslistene. Dersom de krysser ja på dette vil det bety at konfirmanten står som medlem i sin lokale kyrkjelyd si lokale konfirmantgruppe i 1 skuleår, deretter vert dei fjerna, og det neste konfirmantkullet vert medlemmar for neste år. Informasjonen som vert lagt inn i desse medlemslistene er namn, kontaktinfo, adresse og fødselsår.

**Kristelig studieforbund** - Kristelig studieforbund er eit offentleg godkjent studieforbund som har som mål å styrke trosopplæringa for ungdom og vaksne i kristne trussamfunn og organisasjonar. K-stud som dei vert kall gjev ut eingongssummar til ulike kurs/arrangement basert på talet på timer arrangementet varer og kor mange som har delteke. Innhaldet på Camp Ryfylke er godkjent som arrangement som kan få støtte. Det gjer at me kan få litt ekstra pengar inn til å gjere Camp Ryfylke så bra som mogleg for konfirmantane. For å dele ut pengar, treng K-stud ei liste med namn, postnummer og fødseldato (for å vite alder), som dei ikkje brukar til andre ting. Difor ynskjer me å be om tillatelse til å la K-stud få desse tre punkta med informasjon om din konfirmant, så me kan få støtte for leiren. Informasjonen vert sendt inn i eit skjema rett etter leiren og K-stud bruker ikkje informasjonen til noko anna enn å sjekke at dei enkelte personane fins og kor gamle dei er.